90 
grundlægges af Kiraløget (eller Kimplautens Plumula?) fort- 
sættes uforandret, indtil den faar sin Afslutning i den første 
blomstrende Stængel. Saasnart denne er fremtraadt, bliver 
Rhizomet et Sympodium. 
Forgrening af Rhizomet indtræder ogsaa ofte tidligere, 
ja selv paa det allerførste af et Kimløg udviklede Aarsskud 
(Fig. E; a og c betegne Knopper i Udvikling). De eneste 
Blade paa Aarsskuddet, der normalt synes at kunne støtte 
saadanne Knopper, ere Løvbladene og de nærmest under (og 
over?) dem staaende, som danne en Overgang til dem, — 
altsaa netop de samme Blade ved Aarsskuddets nederste Del, 
fra hvis Axler der fortrinsvis bryder Rødder frem. Disse 
Knopper ligne i alt Væsenligt Kimløgene, men ere lidt 
slankere, og løsne sig vel heller ikke som disse. Deres to 
første Blade stemme i Stilling og Beskaffenhed med Kim- 
knopbladene paa Løgene. 
2. SAUROMATÜM GUTTATUM (WALL.) SCHOTT. 
Denne Aroidé har en mangeaarig Rodstok, der har Form 
som en Knold, hvis nedre Del er halvkugleformet, medens 
dens øvre er flad eller endog noget hul; midt paa den 
øvre Flade eller i denne Hulhed sidder Endeknoppen. 
Knolden er paa den nedre halvkugleformede Del glat og 
omtrent af Farve som en Kartoffel ; der er her hverken Ar af 
Rødder eller af Blade eller af Knopper. I den øvre Del findes 
derimod mange saadanne; Bladarrene ere ringformede (om- 
fattende), de andre kredsformede Gruber, men Knoppernes 
(o: de affaldne, knoldformet udviklede Knoppers) større og 
dybere end Røddernes. 
I Hviletiden ses paa denne Knold intet andet Organ end 
den kegleformede Endeknop, der er omgiven af brune tildels 
opløste Bladrester; af Rødder der er ikke en eneste frisk eller 
i Virksomhed. Derimod kunne undertiden en eller nogle faa 
